हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 सरसों, गेहूँ बाली।
 भुट्टोॅ देतै ताव मूँछ पर,
बजाय-बजाय के ताली।
 बसमतिया चावल के तसमै चलतै धुवाँधार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 छुक-छुक चलतै रेल।
 जीतबै सब्भे खेल।
 बाग-बगीचा कोयल कू-कू, भ्रमर फूल गुंजार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 कपड़ा लत्ता कमी न रहतै,
नैं दहेज रऽ नाम।
 करतै हर इन्सान।
 जल सें, थल सें, आसमान सें करबै फिर व्यापार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 मुन्ना निर्भय पढ़ी केऽ अयतै,
पूआ-पूड़ी घरऽ में खैयतै।
 मुनियाँ इसकुल कॉलेज जयतै,
साइकिल, मोटर खूब चलैतै।
 घर दरबाजा चकमक करतै, रहतै सदाबहार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 मुखिया, अफसर काम करैथिन,
घूस घास केऽ नाम मिटैथिन।
 मंत्री गाँव-गाँव में घुमथिन।
 डी. एम. , एस. पी. देथिन हमरौह सुन्दर सन उपहार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार।
 पी. एम. , सी. एम. धरती चलथिन,
साथ-साथ विधायक, एम. पी. ।
 पुलिस, सिपाही ड्योटी करता,
कोय नैं करतन चम्पी।
 प्रजातंत्र रऽ बजतै डंका, देखतै भर संसार।
 हिली-मिली केऽ आबऽ हमसब गढ़बै नया बिहार,
अमन चैन केऽ वंशी बजतै, होयतै नित त्योहार। 